open-index/open-wikipedia-markdown huggingface dataset:
Անկախության այգի (Երուսաղեմ)

**Անկախության այգի** (, *Gan ha-Atsma'ut*), քաղաքային այգի՝ սահմանափակված կենտրոնական Երուսաղեմի Արգոն, Գևորգ արքա, Հիլել և Մենաշե Բեն Իսրայել փողոցներով։ Այն Երուսաղմի` մեծությամբ երկրորդ այգին է։
մինի|250x250փքս|Անկախության այգին 2007 թվականին

## Պատմություն
Այգին հիմնադրվել է Երուսաղեմի հիմնական մուսուլմանական գերեզմանատան՝ Մամիլայի արևմտյան մասից վեր։ Վերջինս  հիմնադրվել է մեր թվարկության 7-րդ դարում։ Մուհամմեդ մարգարեի հետևորդներից մի քանիսը, ինչպես նաև Սալահ ադ-Դինի զինվորներից շատերը, թաղված են Մամիլայում։ Այն Պաղեստինի ամենամեծ մուսուլմանական գերեզմանատունն է։
մինի|260x260փքս|Առյուծի քարանձավը Անկախության այգում
1948թ․-ի պատերազմից հետո գերեզմանատունը ներառվել է Երուսաղեմի իսրայելական համայնքի կազմում։ 1950-ականներին գերեզմանատունը քանդվել է իսրայելական իշխանությունների կողմից։ 1967թ․-ին այնտեղ մնացել էին գերեզմանների նախնական քանակի 10%-ից էլ պակաս գերեզմաններ։

1964թ․-ին Երուսաղեմի քաղաքապետ Մորդեխայ Իշ-Շալոմը դիմեց Յաֆայի Քադիին և Շարիաթի վերաքննիչ դատարանի նախագահին՝ խնդրելով այնտեղ այգի կառուցելու թույլտվություն, որտեղ  գերեզմանատան մի մասը պահպանվելու էր որպես պատմական հուշարձան։ 1966թ․-ին Երուսաղեմի հիմնադրամի կողմից այգին վերանվանվել է որպես Հարրի Ուիլֆի այգի։

Տարիների ընթացքում Երուսաղեմի հիմնադրամը այգում մի քանի քանդակներ է տեղադրել։ 1972թ․-ին ամերիկացի քանդակագործ Ռոբերտ Էնգմանի աբստրակտ բրոնզե քանդակը՝ «Օղակը», կանգնեցվել է այգու կենտրոնում գտնվող բնական ժայռերի վրա (հետագայում տեղափոխվել է այլ այգի)։ 2002թ․-ին Իսրայելի քանդակագործության մրցանակ ստացած Միքայել Գրոսի մինիմալիստական քանդակը՝ Թրեմորը 1983 թ․-ին տեղադրվել է այգու եզրի բլրի վրա։
մինի|Մամիլա Գերեզմանատունը, ներառյալ ներկայիս Անկախության այգին
Այգում գտնվում է *Առյուծի քարանձավը։* Հրեական, իսլամական և քրիստոնեական լեգենդները պնդում են որ իրենց հավատացյալների աճյունները թաղված են այնտեղ, և որ Աստծո կողմից ստեղծված առյուծը այնտեղ է մահացածներին պահպանելու համար։ Հրեական ավանդույթում նշվում է, որ Սելևկյան հույների կողմից սպանված հրեաների ոսկորները թաղված են այնտեղ։ Մուսուլմանները պնդում են որ Ալլահը Մամիլայի մուսուլմանական գերեզմանների մնացորդները տեղափոխել է մոտակա քարանձավ դրանք հրդեհից փրկելու նպատակով։ Քրիստոնյաները հավատում են, որ քարանձավում են գտնվում 614թ․-ին Սասանյանների կողմից սպանված վանակնների աճյունները։ Այգու ստորին մասում պահպանվել են 13-րդ դարի որոշ մուսուլմանական գերեզմաններ։

Այգին նաև համարվում է համասեռամոլների կողմից նախընտրելի վայրերից մեկը Երուսաղեմում և դարձել է բազմաթիվ ԼԳԲՏ միջոցառումների կենտրոն, ներառյալ ամենամյա հպարտության շքերթը։

## Ծանոթագրություններ

Կատեգորիա:Այգիներ
Կատեգորիա:Երուսաղեմ
Կատեգորիա:Երուսաղեմի աշխարհագրություն
Կատեգորիա:Երուսաղեմի տեսարժան վայրեր
Կատեգորիա:Կրոնը Երուսաղեմում
Կատեգորիա:Քաղաքաշինություն
Նախածննդյան ախտորոշում

thumb|Ամնիոցենտեզ
**Նախածննդյան ախտորոշում** (), բարդ նախածննդյան ախտորոշում՝ ներարգանդային զարգացման փուլում պաթոլոգիան հայտնաբերելու համար։ Թույլ է տալիս հայտնաբերել Դաունի համախտանիշով պտղի 98%-ից ավելին (տրիզոմիա 21), տրիզոմիա 18 (հայտնի է որպես Էդվարդսի համախտանիշ) մոտ 99,9%, տրիզոմիա 13 (Պատաուի համախտանիշ) մոտ 99,9%, սրտի զարգացման խանգարումների ավելի քան 40% և այլն։ Եթե պտուղը հիվանդ է, ապա ծնողները, խորհրդատու բժշկի օգնությամբ, ուշադիր կշռում են ժամանակակից բժշկության և իրենց հնարավորությունները երեխայի վերականգնման համար։ Արդյունքում ընտանիքը որոշում է այս երեխայի ճակատագիրը և որոշում՝ շարունակել կրել, թե ընդհատել հղիությունը։ Նախածննդյան ախտորոշումը ներառում է նաև հղիության վաղ շրջանում հայրության որոշումը, ինչպես նաև պտղի սեռը։

## Նախաիմպլանտացիոն ախտորոշման կիրառում
thumb|Մանկաբարձական ուլտրաձայնային հետազոտություն
Ներկայումս մի շարք երկրներում արդեն հասանելի է արհեստական բեղմնավորման արդյունքում ձևավորված սաղմի (մոտ 10 բջիջների թվով) նախաիմպլանտացիոն գենետիկական ախտորոշումը (մինչև արգանդում իմպլանտացիա)։ Որոշվում է մոտ 6000 ժառանգական հիվանդությունների մարկերների առկայությունը, որից հետո որոշվում է սաղմը արգանդում իմպլանտացիայի նպատակահարմարության հարցը։ Սա թույլ է տալիս այն զույգերին, ովքեր նախկինում ռիսկի չեն դիմել ժառանգական հիվանդությունների բարձր ռիսկի պատճառով, ունենալ սեփական երեխա։ Մյուս կողմից, որոշ փորձագետներ կարծում են, որ գեների բնական բազմազանությանը խանգարելու պրակտիկան պարունակում է որոշակի թաքնված ռիսկեր։

## Նախածննդյան ախտորոշման մեթոդներ
* Ծնողների տոհմային վերլուծություն
* Գենետիկական վերլուծություն ծնողների համար
* Նախածննդյան ախտորոշման ինվազիվ մեթոդներ
* Խորիոնի բիոպսիա
* Պլացենտոցենտեզ (ուշ քորիոնի բիոպսիա)
* Ամնիոցենտեզ (ամնիոտիկ հեղուկի նմուշառում)
* Կորդոցենտեզ (արյան նմուշառում պորտալարից)
* Նախածննդյան ախտորոշման ոչ ինվազիվ մեթոդներ
* Մոր շիճուկի գործոնների զննում
* Ուլտրաձայնային ախտորոշում պտղի, թաղանթների և պլասենցայի հետազոտություն
** Պտղի բջիջների տեսակավորում (հաջորդականություն).
** Ոչ ինվազիվ նախածննդյան DOT թեստ

## Ծանոթագրություններ

## Արտաքին հղումներ
* http://www.9months.ru/press/10/13/index.shtml 
* http://www.rodi.ru/supervision/diagnostics.html 

## Տես նաև
* Ընտանիքի պլանավորում
* Նախածննդյան զննում

Կատեգորիա:Բժշկական ախտորոշում
Կատեգորիա:Բժշկական էթիկա
Կատեգորիա:Բժշկություն
Կատեգորիա:Բնօրինակում անաղբյուր հոդվածներ
Կատեգորիա:Գենետիկա
Կատեգորիա:Հղիություն
Կատեգորիա:Մանկաբարձություն
Կատեգորիա:Մարդու գենետիկա
Կատեգորիա:Սաղմնաբանություն
Գայա Վերնոյ

**Գայա Վերնոյ** (, իրական անունը՝ **Գայանե Մալաքյան**, ֆր.՝ Gayané Malakian, ), ֆրանսիացի դերասանուհի։

## Կենսագրություն
Անրի Վերնոյի դուստրը եգիպտագետ և գրող Վերոնիկ Սեդրոյի (ծնված 1958 թվականի ապրիլի 7-ին) հետ ամուսնությունից (1989 թ.), որից նա ամուսնալուծվել է 2000 թվականին։ Գայա Վերնոյը հայտնի դարձավ լեյտենանտ Քրիստել դա Սիլվայի դերով «Քենդիս Ռենուար» հեռուստասերիալում։ Որպես դերասանուհի իր առաջին քայլերը նա արել է 2009 թ.։

2006-2008 թվականներին սովորել է «Կինոդերասան» ծրագրով Ֆլորանի դասընթաց դպրոցում, որը Ֆրանսիայի ամենահեղինակավոր թատերական դպրոցներից մեկն է, այնուհետև թռավ Նյու Յորք, որտեղ երկու տարուց ավել սովորեց դերասանական վարպետություն։ Նա Ֆրանսիա է վերադարձել 2011 թվականին։  Գայա Վերնոյը, բացի ֆրանսերենից, վարժ տիրապետում է անգլերենին և տիրապետում է իսպաներենի և արաբերենի հիմնական գիտելիքներին։

## Ֆիլմագրություն
2013՝ Զվարճալի ընտանիք (ֆր.՝ *Drôle de famille !)՝* Վիրջինիա։

2013-2017 և 2021՝ Քենդիս Ռենուար (ֆր.՝ Candice Renoir)՝ լեյտենանտ Քրիսթել դա Սիլվա։

## Ծանոթագրություններ

## Արտաքին հղումներ
*  *(անգլ.)* IMDb կայքում
* Գայա Վերնոյ*(ֆր.)* Ալլոկինե կայքում
* «Gaya Verneuil (Chrystelle dans Candice Renoir) : C'était mon choix de partir» *(ֆր.)* Tele-Loisirs կայքում

Կատեգորիա:1989 ծնունդներ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Կինոդերասաններ
Կատեգորիա:Ֆրանսահայ դերասաններ
Կատեգորիա:Ֆրանսիացիներ
Թունավորություն

250px|մինի|Կմախքն ու խաչված ոսկորները թունավորության, ինչպես նաև՝ առհասարակ վտանգի ընդհանուր նշան են համարվում
**Թունայնություն**  (https://tert.nla.am/archive/HAY%20GIRQ/Ardy/2001-2011/dexabanakan_bararan_2010.pdf «թունավոր»), թունաչափական ցուցանիշ, այն հաշվարկվում է որպես մեծություն, որը հակադարձ է միջին մահացու չափաքանակին կամ թունային նյութի միջին մահացու կոնցենտրացիային։

## Թունայնության ցուցանիշներ
Նյութի թունայնությունը գնահատվում է փորձառական կամ հետադարձ տվյալների օգնությամբ։ Հաճախ թունայնությունը գնահատելու համար օգտագործում են LD50 ցուցանիշը։

Ըստ տաքարյուն կենդանիների համար թունայնության` թույները բաժանվում են չորս խմբի` ըստ գործող նյութի զանգվածի` կենդանի օրգանիզմի 1 կիլոգրամ զանգվածի դիմաց.

1. **Չափազանց թունային**` միջին մահացու չափաքանակը՝ 15 մգ/կգ-ից պակաս։

2.  **Բարձր թունային**` միջին մահացու չափաքանակը` 15-150 մգ/կգ։

3. **Չափավոր թունային**` միջին մահացու չափաքանակը` 151-1500 մգ/կգ։

4. **Քիչ թունային**` միջին մահացու չափաքանակը`  առավել 1500 մգ/կգ։

## Տես նաև
* Թունագիտություն
* Թույն
* Քաղցկեղածին
* Մուտագեններ
* Տոքսիններ

## Ծանոթագրություններ

## Արտաքին հղումներ
* Agency for Toxic Substances and Disease Registry
* Chemical and Other Safety Information — Oxford University 
* Whole Effluent, Aquatic Toxicity Testing FAQ
Կոյոական

**Կոյոական** (, ), Մեքսիկայի մայրաքաղաք Մեխիկոյի հարավային շրջանը, որը մինչև 1929 թվականը համարվել է առանձին համայնք։ Ընկած է Տեսկոկո լճի հարավային ափին։ Զբաղեցնում է 54,12 քառակուսի կիլոմետր տարածք։ Բնակչության թվաքանակը 2010 թվականի տվյալներով եղել է 620.416։

## Ստուգաբանություն
«Coyohuacán» անվանումն ունի ացտեկական արմատ և հավանաբար նշանակել է *[[կոյոտ]]ների երկիր*։

## Պատմություն
Ենթադրվում է, որ հնդկացիական տեպանեկի ժողովուրդը Տեսկոկո լճի հարավային ափին բնակավայրը հիմնել է 10-12-րդ դարերում։ Հետագայում այն ընկել է ացտեկների կայսրության, այնուհետև՝ իսպանացիների տիրապետության տակ։ Ացտեկների Տենոչտիտլան մայրաքաղաքի ավերումից հետո և նախքան Մեխիկոյի վերականգնումը՝ 1521-1523 թթ. Կոյոականը ծառայել է որպես իսպանացիների ամերիկյան տիրույթների՝ Նոր Իսպանիայի մայրաքաղաք։ 1527 թվականի դեկտեմբերի 13-ին Կորտեսն այստեղ փոխարքայի ընդունարան և բարձրագույն դատարան է հիմնել։ Այդ ժամանակ Կոյոականն ունեցել է մոտավորապես 7 հազար բնակիչ։ 19-րդ դարում բնակավայրը համբավվել է իր փարթամ այգիներով ու աղբյուրներով, դարձել տեղացի և արտասահմանցի նկարիչների սիրած ապրելավայր։ Այստեղ է ծնվել և կյանքի մեծ մասն անցկացրել 20-րդ դարի մեքսիկացի նշանավոր նկարչուհի Ֆրիդա Կալոն։ Ներկայումս Կոյոականում գործում է նրա տուն-թանգարանը։ Այս քաղաքամասում մի տուն-թանգարան էլ նվիրված է ռուս հեղափոխական գործիչ Լև Տրոցկուն, ում 1940 թվականին դաժանաբար սպանել են գլխավոր փողոցի վրա գտնվող իր տանը։

1949 թվականին Կոյոականում սկսվել է Մեխիկոյի ազգային ինքնավար համալսարանի ուսանողական կենտրոնական ավանի շինարարությունը։ Կոյոականում են գտնվում օլիմպիական ավանը, «Ացտեկ» մարզադաշտը, որտեղ անց են կացվել 1968 թվականի ամառային օլիմպիական խաղերի կարևորագույն իրադարձությունները, ինչպես նաև ֆուտբոլի աշխարհի 1970 և 1976 թվականների առաջնությունների եզրափակիչ հանդիպումները։

Մեխիկոյի 1985 թվականի երկրաշարժից հետո Կոյոական է փոխադրվել Ալֆրեդո Գուատի Ռոխոյի հիմնադրած՝ ջրաներկ նկարների աշխարհում առաջին թանգարանը։

## Պատկերասրահ

File:AcuarelaEntranceCoyoacan.JPG|Ջրաներկի թանգարանի մուտքը
FacadeLeonTrotskyMusDF.JPG|Լև Տրոցկու տուն-թանգարանը
File:Iglesia, Coyoacan.JPG|Եկեղեցին
Convento San Juan Bautista.JPG|Սբ. Հովհաննես Մկրտիչ վանքը
UNAM central library.jpg|Կենտրոնական գրադարանը
Azteca entrance.jpg|«Ացտեկ» մարզադաշտի մուտքը


## Կոյոականում ապրած անվանի անձինք
* Խոսե Դավիդ Սիկեյրոս (1896–1974), նկարիչ
* Գրիսելդա Ալվարես (1913–2009), գրող, քաղաքական գործիչ
* Մանուել Ալվարես Բրավո (1902–2002), Fotograf
* Կարոլ 2-րդ (1893–1953), Ռումինիայի թագավոր
* Էռնան Կորտես (1485–1547), իսպանացի կոնկիստադոր
* Ֆրանսիսկո Դիաս դե Լեոն (1897–1975), նկարիչ
* Արտուրո Գարսիա Բուստոս (1926–2017), նկարիչ
* Գաբրիել Գարսիա Մարկես (1927–2014), կոլումբիացի գրող
* Խորխե Գոնսալես Կամարենա (1908–1980), նկարիչ, քանդակագործ
* Անխելա Գուռիա (* 1929), քանդակագործ
* Ֆրիդա Կալո (1907–1954), նկարչուհի
* Խոսե Կլեմենտե Օրոսկո (1883–1949), նկարիչ
* Օկտավիո Պաս (1914–1998), գրող, դիվանագետ

## Ծանոթագրություններ

## Գրականություն
*

## Արտաքին հղումներ

* Կոյոականի ալկալդիայի պաշտոնական կայքէջը 
* Իտալական մշակույթի՝ Կոյոականում գործող ինստիտուտի պաշտոնական կայքէջը 
* Mexicocity.com.mx: Coyoacán 
* Ուսանողական ավանի քարտեզը

Կատեգորիա:Մեխիկո
Կատեգորիա:Մեքսիկայի բնակավայրեր
Խորխե Գոնսալես Կամարենա

**Խորխե Գոնսալես Կամարենա** (, ), 20-րդ դարի մեքսիկացի նկարիչ և քանդակագործ։

## Կենսագրություն
Ծնվել է 1908 թվականի մարտի 24-ին Մեքսիկայի Խալիսկո նահանգի Գվադալախարա քաղաքում։ 1918 թվականին ընտանիքով տեղափոխվել են մայրաքաղաք Մեխիկո, որտեղ Խորխեն 1922 թվականին ընդունվել է Սան Կառլոս ակադեմիան, աշակերտել անվանի նկարիչ-արվեստաբան, դոկտոր Ատլին (իսկական անունը՝ Խերարդո Մուրիլիո, 1875—1964)։ Ուսումնառությունն ավարտելուց հետո սկզբնական շրջանում աշխատել է որպես գովազդային պաստառներ ձևավորող, 1929 թվականից՝ *Revista de Revistas* և *Nuestro México* պարբերականների նկարիչ-պատկերազարդող։ Անսալով դոկտոր Ատլի՝ նոր, մոնումենտալ արվեստ ստեղծելու կոչին՝ սկսել է իր ուժերը փորձել որմնանկարչության և հաստոցային նկարչության ասպարեզներում։

1932 թվականին պատվեր է ստացել իրականացնելու Պուեբլա նահանգի Ուեխոցինգո բնակավայրի մերձակայքում գտնվող  XVI դարի երկրորդ կեսի ֆրանցիսկյան վանքի չափազանց վնասված որմնանկարների վերականգնման աշխատանքները, որոնք տևել են երեք տարի։ 1953 թվականին Կամարենան հանդես է եկել ի պաշտպանություն Վերակրուսի Սան Խուան դե Ուլուա չորսհարյուրամյա բերդի, որը ցանկանում էին քանդել՝ մի նոր նավանորոգարան ու գինու գործարան կառուցելու նպատակով։ Այդ նույն տարում նա հիմնել է հնությունների պաշտպանության ու վերականգնման հատուկ կոմիտե։

Կամարենան խորությամբ ուսումնասիրել է ացտեկ նկարիչների փորձն ու տեխնոլոգիական հնարները և ստեղծագործաբար կիրառել գեղանկարչական ու քանդակագործական իր աշխատանքներում։ Մասնակցել է Միքելանջելոյի գրաֆիկական դիմանկարի ստեղծման համար հայտարարված մրցույթին, հաղթել, արժանացել *Commendatore della Republica* կոչման։ 1970 թվականին նրան շնորհվել է ազգային մրցանակ արվեստի ասպարեզում։ Կամարենան ստեղծագործական իր բեղուն կյանքի ընթացքում հասցրել է ստեղծել երկու հազարից ավելի նկար, որոնք հաստոցային գեղանկարչության տպավորիչ նմուշներ են, գտնվում են աշխարհի բազմաթիվ թանգարանների ու պատկերասրահների հավաքածուներում։ 1970-ական թվականների վերջերին նա իր աշխատանքների ցուցահանդեսներով այցելել է Արևմտյան Եվրոպայի մի շարք երկրներ։

Կամարենան եղել է Մեքսիկայի պլաստիկ արվեստների ընկերակցության (*Asociación Mexicana de Artes Plásticas*) նախագահը։

## Պատկերասրահ

MuralMaryCloisterSMAHuejotzingo.JPG|Սև-սպիտակ որմնանկար Աստվածամոր պատկերով. Ուեխոցինգոյի Միքայել հրեշտակապետի վանք
MuralAnnuciationSMAHuejotzingo2.JPG|«Ավետում» որմնանկարի մնացորդները 
TwelveFranciscansSMA.JPG|12 ֆրանցիսկյաններ խաչի մոտ
FourSaintsSMAHuejotzingo.JPG|4 սուրբ կանանց պատկերով որմնանկարի մնացորդները
FranBuenaAntonioSMAHuejotzingo.JPG|
MuralCamarenaBellasArtes.JPG|*Bellas Artes* որմնանկարը
Mural panoramico.JPG|«Լատինական Ամերիկան՝ ներկայացված»
ITESM Monterrey Rectoria.jpg|«Մեքսիկայի պատմությունը»
Mural ITESM.jpg|«Մշակույթի հազթարշավը»
Panorama ITESM.jpg|Մոնտեռեյի տեխնոլոգիական ինստիտոտի մասնաշենքը


## Ծանոթագրություններ

## Արտաքին հղումներ
* Nota sobre el centenario del natalicio del pintor.
* "La Patria". Historia de la modelo Victoria Dornelas.

Կատեգորիա:Մեքսիկայի արվեստ
Կատեգորիա:Մեքսիկացի նկարիչներ
Կատեգորիա:Մեքսիկացի քանդակագործներ
Կատեգորիա:Քանդակագործներ
Բազմաձևություն (կենսաբանություն)

**Բազմաձևություն**, կենսաբանության մեջ, կենդանական կամ բուսական որևէ տեսակի անհատների միմյանցից խիստ տարբերվող ձևերի առկայություն։ Տարբերում են՝ սեռական, սեզոնային, սերունդների հաջորդականության հետ կապված P․։ Սեռական Բ․ արտահայտվում է՝ 1․ իգական և արական անհատների տարբերությամբ, երբ միևնույն սեռում առկա են մի քանի ձևեր Բազմահարկ շենքեր․ 1․ Նյու Ցորքի Ռոկֆելլեր–կենտրոնի գլխավոր շենքը (երկնաքեր), ճարա․ է․ Ռայնգարդ, Ու․ Հարրիսոն (1931–47), 2․ «Պիրելլի ընկերության» շենքը (1956–60) Միլանում (բարձրաբերձ), ճարա․ Ջ․ Պոնտի, Պ․-Լ․ Ներվի (օրինակ՝ որոշ միջատների թևավոր և անթև արուները), 2․ գաղութներով ապրող կենդանիների տվյալ տեսակի մեջ տարբեր «կաստաների» գոյությունը (մեղուների մեջ՝ բոռեր, աշխատող մեղուներ, ձևափոխված էգեր և մայր մեղուներ)։ Բույսերի սեռական Բ-յան օրինակներից է կանեփի արական անհատների խիստ տարբերությունը իգականից։ Սեզոնային Բ․ ի հայտ է գալիս տարվա տարբեր եղանակներին միևնույն տեսակի անհատների տարբեր զարգացումով (թիթեռների ամառային և գարնանային ձևերը)։ Սերունդների հաջորդականության հետ կապված Բ․ է, երբ զարգացման ցիկլում նույն անհատի սեռական սերունդը արտաքին տեսքով տարբերվում է անսեռից (օրինակ՝ աղեխորշավորների սեռական սերունդը մեդուզաներն են, անսեռը՝ պոլիպները)։

Բազմաձևության մասնակի դեպքն Է երկձևությունը։

Կատեգորիա:Կենդանիների վերարտադրություն
Կատեգորիա:Բույսի բազմացում
Պելգուլին

**Պելգուլին** (), միկրոշրջան Էստոնիայի մայրաքաղաք Տալլին քաղաքի Պիհյա-Տալլին շրջանում։

## Աշխարհագրություն
մինի|Պելգուլինի հարևանության քարտեզ
Գտնվում է Տալլինի հյուսիսային մասում։ Հյուսիսում սահմանակից է Պելգուրաննային, արևելքում՝ Սիցիին և հարավում՝ Մերիմեցային։ Միկրոշրջանի տարածքը 2,38 կմ է։

## Փողոցներ
Շրջակայքի գլխավոր փողոցներն են՝ Կոլդե բուլվարը, Ռիստուկու, Սյոլե, Տելլիսկիվի և Հայնա փողոցները։ Հարավից միկրոշրջանը սահմանափակվում է Պալդիսկի մայրուղով։

## Բնակչություն
Բնակչության ռեգիստրի տվյալներով՝ 2021 թվականի հունվարի 1-ի դրությամբ Պելգուլինի միկրոշրջանի բնակիչների թիվը կազմում էր 15204 մարդ։

## Պատմություն
Պելգուլինը կառուցվել է Տալլինից անմիջապես հետո։ Ի սկզբանե որպես փախածների քաղաք (Պելգուլին - ռուս. «Город укрытия»)։ Այնտեղ փախչում էին քաղաքում մեղավոր մարդիկ։Սակայն դա դեռ քաղաքի հիմքը չէր, քանի որ փախստականները եթե ինչ-որ շինություններ էին անում, բավականին աննշան էին։ Մանավանդ որ նրանց չի կարելի նկատել։ Եվ իսկապես, դե յուրե Պելգուլինան գոյություն չուներ։ Մոտավորապես 15-րդ դարում Պելգուլինն ամբողջովին անհետացավ։

17-րդ դարում ներկայիս Պալդիսկի մայրուղու տեղում առաջացել է մի փոքրիկ բնակավայր։ Դրա ընդլայնմանը նպաստել է Ռեվել-Սանկտ Պետերբուրգ երկաթուղու կառուցումը։ Մեկ դար այս բնակավայրից դուրս հիմնականում դաշտեր ու ճահիճներ էին. կային արոտավայրեր։

Ներկայիս Պելգուլինը կառուցվել է 1870-ականներին։

## Նկարագրություն
Ամենամեծ թաղամասերից մեկն է Պիհյա-Տալլին-ը։Միկրոշրջանում գործում են «Արևմտյան Տալլինի կենտրոնական հիվանդանոց» բաժնետիրական ընկերության երկու ստորաբաժանումներ (Կանանց կլինիկա և Պելգուլինա ծննդատուն), «Հյուսիս-Էստոնական վերականգնողական կենտրոն» բաժնետիրական ընկերության ստորաբաժանումը  (Պելգուլինայի առողջության կենտրոն-նախկին Պելգուլինայի հիվանդանոց), Պելգուլինա գիմնազիա, Էհտե մարդասիրական գիմնազիա, խուլերի և լսողության խնդիրներ ունեցողների դպրոց (*Tallinna Heleni Kool*), Ռիստիկի հիմնական դպրոց, Սիլեի սպորտային կենտրոն, ձիարշավարան, 4-րդ խոշոր մթերային խանութ։

## Հանրային տրանսպորտ
Միկրոշրջանով անցնում են 40, 33, 32, 59, 26, 26A, 48, 72 ավտոբուսային գծերը։
կենտրոն|մինի|1000x1000փքս|<center>Պելգուլինի և Կալամաջայի տեսարանը Գմբեթի տաճարից</center>

## Պատկերասրահ

Պատկեր:Tallinn, koolihoone Ristiku 69, 1929 (2).jpg|Ռիստիկուի հիմնական դպրոց
Պատկեր:Härjapea 15 2013-06-02.JPG|Հյարիապեա փողոց
Պատկեր:Nisu tänav 10.jpg|Բնակելի շենք Նիսու փողոցում
Պատկեր:Pelgulinn.jpg| *«Selver» խանութ*
Պատկեր:Police station in Kolde avenue.JPG|Ոստիկանական բաժանմունք Կոլդե փողոցում


## Ծանոթագրություններ
Մենք բոլորս մահացած ենք

**«Մենք բլորս մահացած ենք»** (), հարավկորեական հեռուստասերիալ, որը ստեղծվել է Ջու Դոն Գինի «Հիմա մեր դպրոցում» Naver վեբթունի հիման վրա, որը հրապարակվել է 2009-ից 2011 թվականներին։ Պրեմիերան կայացել է 2022 թվականի հունվարի 28-ին Նեթֆլիքս հարթակում։

## Սյուժե
Սովորական միջնակարգ դպրոցը հայտնվում է զոմբի վիրուսի բռնկման կենտրոնում։ Ծուղակում հայտնված աշակերտները պետք է պայքարեն գոյատևելու համար։ Հակառակ դեպքում նրանց սպառնում է վտանգ՝ դառնալ վարակված հրեշ։ Սկսվում է գոյամարտ։

## Արտադրություն և պրեմիերա
Նախագծի մասին հայտարարվել է 2020 թվականի ապրիլի 12-ին։ Նեթֆլիքսը մամլո ասուլիսի ժամանակ հայտարարել է, որ JTBC Studios և Film Monster ընկերությունները թողարկելու են *«All of Us Are Dead»* հեռուստասերիալը՝ ստեղծված «*Now at Our School*» վեբթունի հիման վրա։

2020 թվականի ապրիլի 19-ին հայտնի է դարձել, որ Յուն Չան Յոնը կատարելու է գլխավոր դերը։ Փաք Չժի Հուն դերասանական կազմին միացել է ապրիլի 22-ին, իսկ հուլիսի 1-ին միացել են նաև Չո ի Հյոնը, Փաք Սոլոմոնը և Յու Ին Սուն։

Արտադրությունը ժամանակավորապես կանգ է առել 2020 թվականի օգոստոսին, որը կապված է եղել Հարավային Կորեայում COVID-19 համավարակի նոր բռնկման հետ։

Հեռուստասերիալի պրեմիերան կայացել է 2022 թվականի հունվարի 28-ին՝ Նեթֆլիքս հարթակում։

## Ընդունում
Rotten Tomatoes կայքում հեռուստասերիալն ունի 81 % վարկանիշ, այն ստեղծվել է 16 արձագանքների հիման վրա և միջինում ունի 6.9/10 միավոր։ Metacritic կայքում միջին գնահատականը կազմում է 100-ից 67, ստեղծվել է 5 գրախոսությունների հիման վրա, ինչի մասին վկայում են «հիմնականում դրական արձագանքները»։

«Variety»-ից Քերոլին Ֆրամկեն գրում է՝ «Վստահ եմ, որ նախորդ՝ «Կաղամարի խաղ»-ի նման, «Մենք բոլորս մահացած ենք»-ը նույնպես մաքսիմալ կերպով կօգտագործի իր մղձավանձային կենտրոնական իրադարձությունները՝ հանդերձյալ, գլխապտույտ էֆեկտ ստանալու համար»։

## Ծանոթագրություններ

Կատեգորիա:2022 հեռուստասերիալներ
Կատեգորիա:21-րդ դարի հեռուստասերիալներ
Կատեգորիա:Զոմբիներ
Կատեգորիա:Կորեերեն հեռուստասերիալներ
Կատեգորիա:Հարավկորեական դրամա հեռուստասերիալներ
Կատեգորիա:Հեռուստասերիալներ զոմբիների մասին
Կատեգորիա:Նեթֆլիքսի բնօրինակ ծրագրեր
Ձմեռային օլիմպիական խաղեր 2022-ի բացման արարողություն

**Ձմեռային օլիմպիական խաղեր 2022-ի բացման արարողություն**, տեղի է ունեցել 2022 թվականի փետրվարի 4-ին Չինաստանի Պեկին քաղաքի Ազգային մարզադաշտում։ Բացման արարողությունը ղեկավարել է կինոռեժիսոր և պրոդյուսեր Չժան Յիմոուն, ով նախկինում ղեկավարել է 2008 թվականի ամառային օլիմպիական խաղերի բացման և փակման արարողությունները։ Խաղերը պաշտոնապես բացել 1 Չինաստանի կոմունիստական կուսակցության գլխավոր քարտուղար և Չինաստանի Ժողովրդական Հանրապետության նախագահ  Սի Ցզինպինը։

## Արարողության սկիզբ
2022 թվականի փետրվարի 4-ին, ժամը 20։00-ին (այսուհետ տեքստում՝ Պեկինի ժամանակով) սկսվել է  հետհաշվարկ 24-ից մինչև 1։ Յուրաքանչյուր  թվի հետ էկրանի վրա չինարեն և անգլերեն ցուցադրվել է չինական արևային օրացույցի սեզոնի անվանումը՝ «անձրևաջրից» «գարնան սկիզբ», որի հետ մեկտեղ  ցուցադրվել է սեզոնին համապատասխան շարժվող պատկեր։ Միևնույն ժամանակ, 24-ից 11-ը ներառյալ սեզոնների համար, չինական գրականության հայտնի ստեղծագործությունների հատվածներ են հայտնվել, օրինակ՝ Դյու Մուի «Աշնանային երեկո» բանաստեղծության երկրորդ հատվածը՝ Աշնան սկիզբ սեզոնի համար. Հետհաշվարկից հետո հայտնվել են լուսինը և թիթեռներ։ Երեխան փչել է մարզադաշտի կենտրոնում տատանվող հսկայական խատուտիկին, որի սերմերը երկինք են բարձրացել, ինչին հրավառություն է  հաջորդել։

## Ազգերի շքերթ
Սառցե օլիմպիական օղակների ձևավորումից հետո մարզադաշտում հայտնվել են ողջույններ աշխարհի շատ լեզուներով։ Իսկ ժամը 20։17-ին սկսվել է ազգերի շքերթը[1]։ Ինչպես 2008 թվականի ամառային օլիմպիական խաղերի բացման արարողության ժամանակ, երկրների մուտքի հերթականությունը կախված էր երկրի անվան չինական հիերոգլիվների մասնիկների քանակից։ Առաջին անցնում էին չինարենով անվան քիչ հարվածներ ունեցող երկրները։ Որպես բացառություն՝ Հունաստանը, որպես Օլիմպիական խաղերի հայրենիք՝ առաջինն էր, իսկ Չինաստանի Ժողովրդական Հանրապետությունը՝ որպես ընդունող երկիր, վերջինն էր ազգերի շքերթում։

Ազգերի շքերթի ժամանակ հնչել են դասական երաժշտության 19 հայտնի ստեղծագործություններ։ Չինաստանի Ժողովրդական Հանրապետության անցման ժամանակ հնչել է «Ձոն հայրենիքին» ստեղծագործությունը։

## Ծանոթագրություններ

Կատեգորիա:Ձմեռային օլիմպիական խաղեր 2022
Ցյուրիխի օպերային թատրոն

**Ցյուրիխի օպերային թատրոն** (), օպերային թատրոն Շվեյցարիայի Ցյուրիխ քաղաքում։ Տեղեկայված է Sechseläutenplatz (Սեխսելոյթենպլաց) վայրում և ցյուրիխյան օպերայի գտնվելու վայրն է 1891 թվականից։ Այստեղ է գտնվում նաև Ցյուրիխի Բերնհարդ թատրոնը և Ցյուրիխի բալետի թատրոնը։

## Պատմություն
Առաջին մշտական թատրոնը՝ Aktientheater-ը կառուցվել է 1834 թվականին։ Այս թատրոնը եղել է Ռիխարդ Վագների գործունեության կիզակետում Գերմանիայից «աքսորի» ժամանակ։ 1890 թվականին թատրոնի շենքը հրդեհվել է, թատերախումբը տեղափոխվել է վերակառուցված StadttheaterZurich (Ցյուրիխի քաղաքային թատրոն) թատրոնի շենք։ Այս թատրոնը, որը մինչև 1925 թվականը եղել է քաղաքի դրամատիկական, օպերային և երաժշտական ներկայացումների անցկացման հիմնական վայրը, այնուհետև վերանվանվել է Ցյուրիխի օպերային թատրոն։ Հետագայում կառուցվել է առանձին շենք։ 1970-ականների սկզբին օպերայի շենքը հիմնանորոգման կարիք է ունեցել։ Տեսակետ կար, որ նպատակահարմար չէ վերականգնել թատրոնը և առաջ է քաշվել նոր թատրոն կառուցելու գաղափարը։ Սակայն 1982-1984 թվականներին շենքը վերանորոգվել է և քաղաքում զանգվածային բողոքի ակցիաներ են տեղի ունեցել շենքի վերակառուցման դեմ։ Վերանորոգված թատրոնն իր աշխատանքը սկսել է Ռիխարդ Վագների «Նյուրնբերգի մայսթերզինգերները» օպերայի բեմադրությամբ և շվեյցարացի կոմպոզիտոր Ռուդոլֆ Քելտերբորնի «Բալի այգին, օպերայի համաշխարհային պրեմիերայով (Անտոն Չեխովի համանուն պիեսի հիման վրա)։ Վերակառուցումից հետո թատրոնի շենքը դարձել է հարուստ գեղազարդված շինություն՝ սպիտակ և մոխրագույն քարից նեոկլասիկական ճակատով, որը զարդարված է Վեբերի, Վագների և Մոցարտի կիսանդրիներով, տեղադրված են նաև Շիլլերի, Շեքսպիրի և Գյոթեի կիսանդրիները։ Դահլիճը զարդարված է ռոկոկո ոճով և կարող է տեղավորել մոտ 1200 հանդիսատես։

## Օպերայի ստուդիա
Ցյուրիխի օպերային թատրոնում է գտնվում նաև Միջազգային օպերային ստուդիան (), որը կրթական ծրագիր է երիտասարդ երգիչների և դաշնակահարների համար։ Ստուդիան ստեղծվել է 1961 թվականին։ Այստեղ դասավանդում են ճանաչված արվեստագետներ, ինչպիսիք են Բրիջիթ Ֆասբենդերը, Հեդվիգ Ֆասբենդերը, Անդրեաս Հոմոկկին, Ռոզմարի Ջոշուան, Ադրիան Քելլին, Ֆաբիո Լուիսին, Ջեցկե Մինսենը, Էն Մյուրեյը, Էյտան Պեսսենը կամ Էդիթ Վիենսը։

## 1980 թվականի երիտասարդական բողոքի ցույցեր
Ի պատասխան Օպերայի համար բարձր սուբսիդիաների տրամադրման և Ցյուրիխում երիտասարդության համար մշակութային ծրագրերի բացակայության, 1980 թվականի մայիսին տեղի են ունեցել բողոքի մեծ ցույցեր։ Բողոքի ցույցերը հայտնի են դարձել որպես Opernhauskrawalle երիտասարդական բողոքի ցույցեր – *Züri brännt*, որը նշանակում է «Ցյուրիխն այրվում է», ինչպես փաստագրված է 1981 թվականի շվեյցարական համանուն վավերագրական ֆիլմում։

## Ֆինանսավորում
Ներկայումս Ցյուրիխի օպերային թատրոնը բաժնետիրական ընկերություն է, որը ֆինանսավորվում է Ցյուրիխի կանտոնի կողմից, իսկ գլխավոր հովանավորները Շվեյցարիայի երկու խոշորագույն բանկերն են՝ CreditSuisse-ը և UBS-ը։

## Պատկերասրահ

Zürich - Enge - Opernhaus IMG_1893.JPG|Օպերային թատրոնը Ցյուրիխ լճի կողմից
Opernhaus Zürich Zuschauerraum2.jpg|Հանդիսականների սրահի ինտերիեր
Opernhaus Zürich Foyer.jpg|Նախասրահ
Opernhaus Zürich Eingangshalle Aufgang.jpg|Աստիճանավանդակ


## Ծանոթագրություններ

## Արտաքին հղումներ
*Պաշտոնական կայք

Կատեգորիա:Շվեյցարիայի օպերային թատրոններ
Կատեգորիա:Ցյուրիխի շենքեր և կառույցներ
Կատեգորիա:Ցյուրիխի տեսարժան վայրեր
Լուսաբացից առաջ (ֆիլմ, 1989)

**«Լուսաբացից առաջ»** (), խորհրդային ֆիլմ, որը նկարահանել է ռեժիսոր Յարոպոլկ Լապշինը 1989 թվականին։

## Սյուժե
1941 թվականի ամառ։ Փոքր երկաթուղային կայարան ռազմաճակատին մոտ գտնվող տարածքում։ Վագոններից մեկում շտապ տեղավորում են մի խումբ հանցագործների։ Գնացքը չի հասցնում անցնել մի քանի կիլոմետր, երբ ենթարկվում է ավիահարվածի և պարաշյուտային դեսանտի հարձակման։ Մարտից հետո ողջ են մնում միայն երեքը՝ ՆԳԺԿ երիտասարդ լեյտենանտը, «օրենքով գողը» և բռնադատված կուսակցական աշխատողը։ Նրանք փախչում են անտառ՝ հեռո հարձակման ենթարկված գնացքից և  իրենց հետապնդող գերմանացիներից։ Նման իրավիճակում բանտարկյալները կարծես թե կարող էին իրենց ազատ համարել, բայց լեյտենանտը մտածում է այլ կերպ և մտադիր է նրանց հասցնել անհրաժեշտ վայր։ Հետագա իրադարձությունների տրամաբանությունը մտերմացնում է հանցագործին, քաղբատարկյալին և չեկիստւն՝ գերմանա-ֆաշիստական զավթիչների հանդեպ իրենց ատելությամբ։

## Դերերում
* Եվգենի Միրոնով – *[[ԽՍՀՄ Ներքին գործերի ժողովրդական կոմիսարիատ|ՆԳԺԿ]] լեյտենանտ
* Վալերի Ռիժակով – *Նիկոլայ Պետրովիչ
* Ալեքսանդր Պանկրատով-Չյոռնի – *Վասկա
* Իգոր Վարպա – *Օբերստ
* Վյաչեսլավ Կիրիլիչև – *Եֆիմ, ծերունի
* [[Ռաիսա Ռյազանովա]] – *անտառապան
* Օլեգ Կորչիկով – *մայոր
* Կոնստանտին Ստեպանկով – *Վալենտին Սերգեևիչ Նևոլին
* Վերա Ալխովսկայա – *Եֆիմի կինը
* Նիկոլայ Բադյև – *ծերունի կայարանում
* Վիկտոր Ուրալսկի – ''զեկ

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1989 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:1980-ականների խորհրդային ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Չորրորդ շրջադիտակը

**«Չորրորդ շրջադիտակը»** (), խորհրդային գեղարվեստական ֆիլմ, որը նկարահանել է ռեժիսոր Վիկտոր Էյսիմոնտը 1939 թվականին «Լենֆիլմ» կինոստուդիայում։

Ֆիլմի պրեմիերան տեղի է ունեցել 1939 թվականի դեկտեմբերի 25-ին։

## Սյուժե
Ֆիլմի գործողությունները տեղի են ունենում նախապատերազմյան տարիներին։ Ռազմածովային զորավարժությունների ընթացքում պայմանական հակառակորդի երեք սուզանավերը պետք է «գրոհեն»  խորհրդային բանակի դեմ։ «Մարտի»  թեժ պահին անսպասելիորեն հայտնվում է չորրորդ շրջադիտակը, որը վկայում է անհայտ չորրորդ սուզանավի հայտնվելու մասին։ Հայտնի չէ՝ սեփական է այն, թե հակառակորդինը։ Այս հարցը պետք է լուծի «խիզախ» ականակրի հրամանատարը։ Գծանավին իրական վտանգ է սպառնում, եթե անհայտ սուզանավը լինի թշնամական։ Սակայն չորրորդ շրջադիտակը կարող է պատկանել կուրսից շեղված խորհրդային «Սպրուտի» նավակին, որը չպետք է գտնվի այդ վայրում։ «Отважный» էսմինեցը կոչ է ուղարկում, բայց պատասխան չի ստանում։ Բայց այդ տարիներին գործում է «սադրանքների չենթարկվելու» սկզբունքը։ Ինչպե՞ս կվարվի խորհրդային հրամանատարը։

## Դերերում
* Բորիս Բլինով – *Վլադիմիր Կրայնև, «Отважный» Էսկադրային ականակրի հրամանատար
* Վլադիմիր Չեստնոկով – *Գրիգորի Կրայնև, «Սպրուտ» սուզանավի հրամանատար, Վլադիմիր Կրայնևի եղբայրը
* Մարիա Դոմաշյովա – *Կրայնև  եղբայրների մայրը
* Կոնստանտին Նասսոնով – *Զոտով, «Отважный» Էսկադրային ականակրի հրամանատար
* Վալենտին Արխիպենկո – *Ստրունկո, «Սպրուտ» սուզանավի հրամանատար 
* Վլադիմիր Լուկին – *Լյոշա Դեմիչև, ազդանշանորդ
* Սերգեյ Մորշչիխին – *հրամանատար, ֆլագման-ծովակալ 
* Պավել Վոլկով – *Ռազմական խորհրդի անդամ, բրիգադի կոմիսար
* Լև Շոստակ – *Շնեերսոն, «Отважный» ականակրի հրամանատարի ավագ օգնական, լեյտենանտ 
* Գեորգի Կրաներտ – *Կուրոնտ, «Հիլդա» զբոսանավի սեփականատեր 
* Ալեքսանդր Նեժդանով – *«Հիլդայի» նավապետ
* Իվան Դմիտրիև – *ՀՆՍԱԱների հրամանատար
* Վլադիմիր Չոբուր – *նավաստի (լուսագրերում նշված չէ)
* Նիկոլայ Կրյուկով – *նավաստի (լուսագրերում նշված չէ)
* Միխայիլ Դուբրավա – *էպիզոդ (լուսագրերում նշված չէ)
* Յուրի Ֆոմիչև – *էպիզոդ (լուսագրերում նշված չէ)

## Նկարահանող խումբ
* Սցենարի հեղինակներ՝ Գեորգի Վենեցիանով, Գ. Բլաուշտեյն
* Բեմադրող ռեժիսոր՝ Վիկտոր Էյսիմոնտ
* Ռեժիսորի օգնական՝ Միխայիլ Ռոզենբերգ
* Գլխավոր օպերատոր՝ Վլադիմիր Ռապոպորտ
* Նկարիչներ՝ Աբրամ Վեքսլեր, Իվան Զնոյնով
* Կոմպոզիտորներ՝ Բորիս Գոլց, Վենեդիկտ Պուշկով
* Հնչյունային օպերատոր՝ Ն. Բուտակով
* Օպերատորներ՝ Ա. Տիխոնով, Գ. Շուրկին
* Խորհրդատու՝ Պ. Կ. Իվանով
* Տնօրեն՝ Ի. Պրովոտորով

Ֆիլմի նկարահանումներին մասնակցել է Բալթիական նավատորմի Щ-323 խորհրդային սուզանավը՝ առաջին խորտակված նավը խորհրդա-ֆիննական պատերազմի ընթացքում։ Կինոֆիլմում նա պատկերել է «Սպրուտ» սուզանավը։ Խորտակվել է 1943 թվականի մայիսի 1-ին՝ ոչ կոնտակտային ականի պայթյունից։

## Ծանոթագրություններ

## Արտաքին հղումներ
* 
* «Չորրորդ շրջադիտակը»

Կատեգորիա:Խորհրդային ֆիլմեր
Կատեգորիա:1939 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային դրամա ֆիլմեր
Կատեգորիա:Բնօրինակում անաղբյուր հոդվածներ
Երկնքից իջածները

**«Երկնքից իջածները»** (), խորհրդային ֆիլմ, որը նկարահանել է ռեժիսոր Նատալյա Տրոշչենկոն Վլադիմիր Կունինի սցենարով։ Ֆիլմն ստեղծվել է Ալեքսեյ Կապլերի «Քսան միլիոնից երկուսը» () պատմվածքի հիման վրա։

## Սյուժե
Կատակոմբներում պաշտպանություն են կատարում խորհրդային զինվորները։ Բոլոր մարտիկները տառապում են ջրի պակասից, սակայն ջրհորը հսկվում է Վերմախտի և ՍՍ մարտիկների կողմից։ Սանիտար Մաշան վիրավոր Սերգեյի հանդեպ սիրո պատճառով չի դիմանում և դույլով գնում է ջրհորից ջուր բերելու։ Սերգեյը գնում է նրա հետևից։ Այնուհետև ֆիլմի գործողությունները տեղափոխվում է հետպատերազմյան ժամանակ։ Կյանքը վերադառնում է նորմալ հուն, Սերգեյը և Մաշան փորձում են գտնել իրենց տեղը, լուծել կենցաղային խնդիրները, մեծացնել իրենց որդուն։

Ֆիլմի վերջում գործողությունը տեղափոխվում է ետ, երբ Սերգեյը և Մաշան հասնում են ջրհորի մոտ։ Հանդիսատեսը հասկանում է, որ Մաշայի ու Սերգեյի հետպատերազմյան կյանքը պատրանք է, իսկ իրականում երիտասարդները զոհվում են։ Մաշայի և Սերգեյի գնդակահարման կադրերը խառնվում են նրանց այդպես էլ չկայացած խաղաղ կյանքի կադրերի հետ։

## Դերերում
* Ալեքսանդր Աբդուլով – *Սերգեյ
* [[Վերա Գլագոլևա]] – *Մաշա
* Յուրի Բելյաև – *Իվան Իվանովիչ, [[Խորհրդային Միության հերոս]]
* Նիկոլայ Իվանով – *Վասիլի Կուզմիչ
* Ելենա Պոպովա – *Նյուսյա
* Կիրիլ Ալեքսեև – *Վովկա
* Օլեգ Մելենևսկի – *Գրիշա
* Վիկտոր Կոստեցկի – *Միշա
* Կոնստանտին Անիսիմով – ''երիտասարդ բեռնակիր, Սերգեյի ընկերը

## Նկարահանող խումբ
* Բեմադրող ռեժիսոր՝ Նատալյա Տրոշչենկո
* Սցենարիստ՝ Վլադիմիր Կունին
* Օպերատոր՝ Ալեքսանդր Չեչուլին
* Կոմպոզիտոր՝ Դինա Սմորգոնսկայա
* Նկարիչ՝ Ռիմա Նարինյան
* Ռեժիսոր՝ Վլադիմիր Պերով

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1986 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Նրանց ենթարկվում է երկինքը

«**Նրանց ենթարկվում է երկինքը**» (), խորհրդային գեղարվեստական սև-սպիտակ ֆիլմ, որը նկարահանել է կինոռեժիսոր Տատյանա Լիոզնովան 1963 թվականին։ Ֆիլմը նվիրված է զոհված փորձարկող օդաչուներին։ Սյուժեն հիմնված է Միկոյանի ԿԲ-ում առաջին խորհրդային ռեակտիվ ՄիԳ-9 կործանիչի ստեղծման իրական պատմության վրա։ Կինոնկարը դարձել է Դովիլում ավիացիայի և օդագնացության մասին ֆիլմերի միջազգային կինոփառատոնի առաջին մրցանակի դափնեկիր (1963)։

## Սյուժե
1960-ականների սկզբին տեղի է ունենում ժամանակակից ավիատեխնիկայի օդային շքերթը։ Աղբանոցում ընկած է ՄիԳ-9-ը, որն ստեղծել են ֆիլմի հերոսները։

1940-ականների վերջ։ Փորձարկող օդաչու Ալեքսեյ Կոլչինին (նախատիպը՝ Ալեքսեյ Նիկոլաևիչ Գրինչիկ) հանձնարարվել է առաջին անգամ օդ բարձրացնել առաջին խորհրդային ռեակտիվ կործանիչը։ Փորձարկումները հաջողությամբ են ընթանում, սակայն անհրաժեշտ է կատարելագործել ինքնաթիռը։ Փորձարկման թռիչքի ժամանակ Կոլչինը զոհվում է, նրա վերջին խոսքերը ձայնագրվել են մագնիտոֆոնային ժապավենի վրա։ Ուսումնասիրելով դրանք՝ Կոլչինի ընկեր Սերգեյ Շարովը նոր փորձ է կատարում, և ինքնաթիռի փորձարկումներն ավարտին է հասցնում։

Ֆիլմի սյուժեն կրկնվել է Անատոլի Ագրանովսկու «Բաց աչքեր» () վեպում, որը լույս է տեսել ֆիլմի հետ միաժամանակ։

## Դերերում

## Նկարահանող խումբ
* Սցենարի հեղինակներ՝ Անատոլի Ագրանովսկի, Լեոնիդ Ագրանովիչ
* Բեմադրող ռեժիսոր՝ Տատյանա Լիոզնովա
* Օպերատոր՝ Վալերի Գինզբուրգ
* Բեմադրող նկարիչ՝ Բորիս Դուլենկով
* Կոմպոզիտոր՝ Անդրեյ Էշպայ

## Ծանոթագրություններ

## Արտաքին հղումներ
* Х/ф «Им покоряется небо» // Сайт «Энциклопедия отечественного кино»
* *Аграновский А.* Открытые глаза"  (книга-первоисточник фильма)
* Максимально приблизить действие картины к достоверности (отрывок из книги Л. Пайковой «Стратегия успеха: Творчество Татьяны Лиозновой», 1988 год)
* *Галлай М.* «Я думал: это давно забыто» / «Не хочу быть моделью» (рассказ Марка Галлая про участие в создании данного фильма)
* Татьяна Лиознова: «До и после Штирлица» (интервью Татьяны Лиозновой)

Կատեգորիա:1960-ականների ռուսերեն ֆիլմեր
Կատեգորիա:1963 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:1963 դրամա ֆիլմեր
Կատեգորիա:1960-ականների խորհրդային ֆիլմեր
Ալ կարմիր քար

«**Ալ կարմիր քար**» (), գեղարվեստական ֆիլմ, որը նկարահանել է ռեժիսոր Վալերի Իսակովը 1986 թվականին Մաքսիմ Գորկու անվան կինոստուդիայում։

## Սյուժե
Նորապսակներ Մատվեյը և Նատաշան ջերմանավով մեկնում են հարսանեկան ճանապարհորդության։ Անսպասելիորեն ջերմանավի վրա հրդեհ է բռնկվում, Նատաշան տեսնում է, թե ինչպես է Մատվեյի վրա ընկնում այրվող գերան։ Ուշքի գալով՝ նա իմանում է, որ իրեն փրկել է Ստեպանը, իսկ Մատվեյը հավանաբար զոհվել է։ Ստեպանը Նատաշային տանում է Մոսկվա, որտեղ նա ընդունվում է ինստիտուտ և կարգավորում իր կյանքը։ Որոշ ժամանակ անց Նատաշան ամուսնանում է Ստեպանի հետ։ Բայց մի անգամ ամուսիններն իմանում են, որ Մատվեյը հրաշքով փրկվել է և կենդանի մնացել։ Ստեպանը որոշում է գտնել Մատվեյին, և դա նրան հաջողվում է։ Սակայն Նատաշան որոնումների ընթացքում հասկանում է, որ արդեն սիրում է Ստեպանին, որի հետ էլ մնում է։

## Դերերում
* Իրինա Ռոզանովա – *Նատաշա Սոկոլովա
* Սերգեյ Պարշին – *Ստեպան Եգորիշև
* Ստեպան Ստարչիկով – *Մատվեյ Ստրոգանով, երկրաբան
* [[Իրինա Դիմչենկո]] – *Տանյա, Դոլգովի ընկերուհին
* Արտյոմ Կարապետյան – *Լեբեդյանսկի, բաժնի պետ
* [[Ռաիսա Ռյազանովա]] – *Անաստասիա Իվանովնա, Ստեպանի մայրը
* Տիմոֆեյ Սպիվակ – *Յուրի Դոլգով, Ստեպանի ընկերը
* Վյաչեսլավ Ժարիկով – *Գրիգորի Կապիտոնով
* Գալինա Բուլկինա – *Սոֆյա Պետրովնա
* Ալեքսանդր Պավլով – *Ռոման Մալկով, երկրաբան
* Լյուդմիլա Դավիդովա – *Զոյա Ալեքսանդրովնա, Լեբեդյանսկու քարտուղար
* Ալեքսանդր Լուկյանով – *պաշտոնյա երկրաբանության նախարարությունում
* Կլավդիա Կոզլենկովա – *Մալկովի նախկին տանտիրուհին
* Նիկոլայ Տագին – *գիտահետազոտական ինստիտուտի աշխատակից
* Վլադիմիր Պրոկոֆև – *Մանգուլբե, գործկոմի նախագահ

=== Հնչյունավորում ===
* Յուրի Սարանցև – *Նիկոլայ Տագինի դերը

## Նկարահանող խումբ
* Սցենարի հեղինակ՝ Վիկտոր Սմիռնով, Իգոր Բոլգարին
* Ռեժիսոր՝ Վալերի Իսակով
* Օպերատոր՝ Իննա Զարաֆյան
* Կոմպոզիտոր՝ Վլադիսլավ Կլադնիցկի
* Նկարիչ՝ Ալֆրեդ Տալանցև

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1986 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Գիշեր Չիլիի վրա

**«Գիշեր Չիլիի վրա»** (), չիլիացի կինոռեժիսոր Սեբաստյան Ալարկոնի և խորհրդային կինոռեժիսոր Ալեքսանդր Կոսարևի ֆիլմը, որը նկարահանվել է «Մոսֆիլմ» կինոստուդիայի բազայում (ԽՍՀՄ) 1977 թվականին։ Պատմական դրաման իրատեսական ճշգրտությամբ պատմում է 1973 թվականին Չիլիում տեղի ունեցած ռազմական հեղաշրջման և հաջորդած հալածանքների մասին՝ դրանք ուսումնասիրելով այդ իրադարձությունների կենտրոնում գտնվող երիտասարդ ճարտարապետ Մանուելի հայացքով։  Մոսկովյան կինոփառատոնում բեմադրիչների աշխատանքն արժանացել է ռեժիսորական դեբյուտի համար հատուկ մրցանակի։

## Սյուժե
Երիտասարդ ճարտարապետ Մանուելի (Գրիգոր Գրիգորիու) կյանքի նպատակն է կառուցել նոր գեղեցիկ տներ։ Նա չի հետաքրքրվում քաղաքականությամբ՝ ցուցադրելով լրիվ չեզոքություն։ 1973 թվականի սեպտեմբերի 11-ի իրադարձությունները խորտակում են նրա ստեղծած աշխարհը։ Օրինական նախագահ Ալյենդեի սպանությունը, առանց մեղադրանքների ու դատարանի որոշման ձերբակալությունները կտրուկ փոխում են Մանուելի հայացքը տեղի ունեցածի նկատմամբ։ Այն բանի համար, որ իր բնակարանի միջոցով հետապնդումից փախուստի է դիմել ձախ ակտիվիստ, ճարտարապետը բանտ է նետվում, նա ենթարկվում է խոշտանգումների և ահաբեկումների, ականատես է լինում զանգվածային գնդակահարություններին տխրահռչակ Ազգային մարզադաշտում։ Մանուելը հասկանում է, որ ազնիվ մարդու համար միակ հնարավոր ճանապարհը քաղաքական պայքարի, ժողովրդական դիմադրության ճանապարհն է։

## Դերերում
* Գրիգորե Գրիգորիու – *Մանուել Վալդիվա
* Բաադուր Ցուլաձե – *Մարիայի ամուսինը
* Գիուլի Ճոխոնելիձե – *Խուան Գոնսալես
* Իսլամ Կազիև – *խունտայի սպա
* Սադիխ Հուսեյնով – *Ռոլանդո Մաչուկ
* Վիտաուտաս Կանցլերիս – *Դոն Կարլոս
* Ռոման Խոմյատով – *խունտայի սպա
* Վիկտոր Սոցկի-Վոյնիչեսկու – *Դոմինգո
* Միրչե Սոցկի-Վոյնիչեսկու – *Ռոբերտո
* Վսեվոլոդ Գավրիլով – *Պադրե
* Նարտայ Բեգալին – *զինվոր
* Մարիա Սագայդակ – *Էսպերանսա
* Բախրոմ Ակրամով
* Լեոն Կուկուլյան – *Օռլանդո
* Օլեգ Ֆեոդորով – *լրագրող
* Սեբաստյան Ալարկոն
* Մայակ Քերիմով
* Նինա Պուշկովա – ''Պամելա

## Մրցանականեր
* Մոսկվայի միջազգային կինոփառատոնի հատուկ մրցանակ ռեժիսորական նորամուտի համար, 1977

## Փաստեր
* Ֆիլմի նկարահանումներն անցկացվել են Բաքվում։
* «Նասիոնալ դե Չիլի» ստադիոնում տեղի ունեցած միջադեպի նկարահանումները անցկացվել են Մոսկվայի «Լուժնիկի» ստադիոնում։

## Տես նաև
* Սանտյագոյում անձրև է գալիս (ֆիլմ)
* Կոնդորի անկումը

## Ծանոթագրություններ

## Արտաքին հղումներ
* 
* «Գիշեր Չիլիի վրա» ֆիլմը Kинотеатр.ру կայքում

Կատեգորիա:1970-ականների ռուսերեն ֆիլմեր
Կատեգորիա:1977 դրամա ֆիլմեր
Կատեգորիա:1977 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Իսպաներեն ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Կատեգորիա:1970-ականների խորհրդային ֆիլմեր
Միլոշ Դեգենեկ

**Միլոշ Դեգենեկ** (, ), սերբական ծագմամբ ավստրալիացի ֆուտբոլիստ, «Ցրվենա Զվեզդա» ակումբի և Ավստրալիայի ֆուտբոլի ազգային հավաքականի պաշտպան։ Ֆուտբոլի աշխարհի առաջնություն 2018–ի մասնակից։

Դենեգը ծնվել է Կնիգում։ 1999 թվականին Կոսովոյի պատերազմից փրկվելով՝ ծնողների հետ ներգաղթել է Ավստրալիա։

## Ակումբային կարիերա
thumb|left|250px|Դեգենեկը Ավստրալիայի ֆուտբոլի հավաքականի կազում

Դեգենեկը սկսել է զբաղվել ֆուտբոլով Ավստրալիայի սպորտի ինստիտուտում։ 2012 թվականին Միլոշը նկատվել է գերմանական «Շտուտգարտ» ակումբի սկաուտների կողմից և հրավիրվել է ակումբ։ 2013 թվականի հունիսի 26-ին «Դարմշտադտ» ակումբի դեմ մրցախաղում նա նորամուտ է ունեցել Գերմանիայի ֆուտբոլի երրորդ լիգայում։ 2015 թվականի ամռանը Դեգենեկը տեղափոխվել է «Մյունխեն 1860» ակումբ՝ կնքելով երկամյա պայմանագիր։ Հունիսի 26-ին «Հայդենհայմ» ակումբի դեմ մրցախաղում նա նորամուտ է ունեցել Երկրորդ Բունդեսլիգայում։ Սեպտեմբերի 19-ին «Կայզերսլաուտերնա» ակումբի դեմ խաղում Միլոշը խփել է իր առաջին գոլը «Միյունխեն 1860» ակումբի կազմում։

2017 թվականին Դեգենեկը պայմանագիր է ստորագրել ճապոնական «Իոկոգամա Ֆ․ Մարինոս»-ի հետ։ Փետրվարի 25-ին «Ուրավա Րեդ Դայմոնդս» ակումբի դեմ մրցախաղում  նա նորամուտ է ունեցել J լիգայում։ 2018 թվականի ապրիլի 21-ին «Սյոնան Բելմարե» ակումբի դեմ խաղում իր առաջին գոլն է խփել «Յոկոգամու Մարինոս» ակումբի կազմում։

2018 թվականի ամռանը Դեգենեկը տեղափոխվել է «Ցրվենա Զվեզդա» ակումբ։ Հունիսի 20-ին Վրանեի «Դինամո» ակումբի դեմ մրցախաղում նա նորամուտ է ունեցել Սերբիայի սուպերլիգայում։ 2019 թվականի սկզբին Դեգենեկը տեղափոխվել է Սաուդյան Արաբիայի «Ալ Հիլալ» ակումբ։ Փետրվարի 4-ին «Ալ Ֆատեղ» ակումբի դեմ մրցախաղում նա նորամուտ է ունեցել Սաուդյան Արաբիայի առաջնությունում։ Նույն տարվա ամռանը Դեգենեկը տեղափոխվել է «Ցրվենա Զվեզդա» ակումբ։ Սեպտեմբերի 25-ին «Վոժդովացա» ակումբի դեմ խաղում Միլոշը խփել է իր առաջին գոլը ակումբի կազմում։

## Միջազգային կարիերա
2011 թվականին Ավստրալիայի պատանեկան հավաքականի կազմում Դեգենեկը մասնակցել է  Աշխարհի պատանեկան առաջնությանը Մեքսիկայում։ Մրցախաղում նա խաղացել է Կոտ դ'Իվուարի և Բրազիլիայի հավաքականների դեմ մրցախաղերում։ 2012 թվականին Միլոշը ընդունել է Սերբիայի պատանեկան հավաքականի կազմում խաղալու հրավերը։

2016 թվականի մայիսի 27-ին Անգլիայի ֆուտբոլի ազգային հավաքական դեմ ընկերական խաղում Դեգենեկը  նորամուտ է ունեցել Ավստրալիայի ֆուտբոլի ազգային հավաքականում։

2017 թվականին Դեգենեկը մասնակցել է Ռուսաստանում ՖԻՖԱ Կոնֆեդերացիաների գավաթ 2017–ին։ Մրցախաղում նա խաղացել է Գերմանիայի և Կամերունի թիմերի դեմ մրցախաղում։

2018 թվականին Դեգենեկը մասնակցել է Ֆուտբոլի աշխարհի առաջնությանը Ռուսաստանում։ Մրցախաղում նա եղել է պահեստային և դաշտ դուրս չի եկել։

2019 թվականին Դեգենեկը ներառվել է Արաբական Միացյալ Էմիրություններում Ասիայի գավաթի հավաքականի կազմում։ Մրցախաղում նա խաղացել է Հորդանանի, Պաղեստինի, Սիրիայի, Ուզբեկստանի և Արաբական Միացյալ Էմիրությունների թիմերի դեմ մրցախաղում։

## Ծանոթագրություններ

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ավստրալիայի հավաքականի ֆուտբոլիստներ
Կատեգորիա:Ավստրալիացի ֆուտբոլիստներ
Կատեգորիա:Մյունխեն 1860-ի ֆուտբոլիստներ
Կատեգորիա:Յոկոհամա Ֆ. Մարինոսի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ցրվենա Զվեզդայի ֆուտբոլիստներ
Ռեյկյավիկի զինանշան

**[[Ռեյկյավիկ]]ի զինանշան,** Իսլանդիայի մայրաքաղաքի պաշտոնական զինանշանն է, որն արտացոլում է քաղաքի պատմական նշանակությունն ու զարգացումը։ Զինանշանը հաստատվել է 1957 թվականին։ Զինանշանը անգլիական տիպի հերալդիկ վահան է, որը կապույտ գույնի է։ Վահանի կենտրոնից մի փոքր վեր զիգզագաձև երեք հորիզոնական գծեր են։ Շերտերը ներկայացնում են ծովի ալիքները, կղզու առափնյա գիծը՝ լեռներով և ծովածոցերով։ Կապույտ գույնը խորհրդանշում է ծովային տարածությունը։ Արծաթե լայն շերտերը խորհրդանշում են երկու կայմերը, որոնք պատկանում էին Ռեյկյավիկի հիմնադիր Ինգոլֆ Արնարսոնին։

## Ծանոթագրություններ

## Արտաքին հղումներ
*Ռեյկյավիկ, Իսլանդիայի մայրաքաղաք
Իսլանդիայի հատուկ նշանակության ջոկատ

**Իսլանդիայի հատուկ նշանակության ջոկատ**, Իսլանդիայի հատուկ նշանակության ստորաբաժանում։

Ստորաբաժանումը ստեղծվել է 1990-ական թվականներին, որպեսզի Իսլանդիան կարողանա մասնակցել ՄԱԿ-ի խաղաղապահ առաքելությանը։ Իսլանդիայի հատուկ նշանակության ստորաբաժանումը բանակային ստորաբաժանում չէ, քանի որ Իսլանդիայում կանոնավոր բանակ չկա։ Ջոկատի առաջադրանքները ներառում են բնական աղետների և հումանիտար արտակարգ իրավիճակների ժամանակ հետախուզական առաքելություններ և գործողություններ։ Ստորաբաժանման անդամները հավաքագրվում են ոստիկաններից և առափնյա գվարդիայի նավաստիներից։ Ջոկատն արդեն մասնակցել է Կոսովոյում խաղաղապահ առաքելությանը և Աֆղանստանում ռազմական գործողությանը։

Իսլանդիայի հատուկ նշանակության ջոկատը օգտագործում է բացառապես թեթև մարդատար մեքենաներ, ինչպիսիք են «Nissan Patrol»-ը, «Santana Motor»-ը և «Iveco Trakker»-ը։

Փոքր զենքերից Իսլանդիայի հատուկ նշանակության ջոկատի մարտիկներն  ունեն Նորվեգիայից մատակարարած հրաձգային զենքեր, օրինակ՝ «HK G3» կամ «Diemaco C7»։

## Ծանոթագրություններ

## Արտաքին հղումներ
* Իսլանդիայի հատուկ նշանակության ջոկատի պաշտոնական էջը

Կատեգորիա:Իսլանդիայի զինված ուժեր
Կայա Գերբեր

**Կայա Ջորդան Գերբեր** (, ), ամերիկացի մոդել և դերասանուհի։

Սուպերմոդել Սինդի Քրոուֆորդի և բիզնեսմեն Ռենդի Գերբերի դուստրն է։

## Կենսագրություն
Կայա Ջորդան Գերբերը ծնվել է 2001 թվականի սեպտեմբերի 3-ին, բիզնեսմեն Ռենդի Գերբերի և սուպերմոդել Սինդի Քրոուֆորդի ընտանիքում։ Հայրն ունի հրեական ծագում, իսկ մայրը՝ գերմանական, անգլիական, ֆրանսիական և դանիական։ Ավագ եղբայրը մոդել Փրեսլի Գերբերն է։ Որպես մոդել 10 տարեկան հասակում Կայան կատարել է իր առաջնաելույթը *[[Versace]]*-ի մանկական հավաքածուի ցուցահանդեսում։ 15 տարեկան հասակում առաջնաելույթ է ունեցել կինոյում՝ նկարահանվելով «բարեկամ քաղաքներ» ֆիլմում։ Գերբերը ստացել է օնլայն դասընթացներ Մալիբուի միջնակարգ դպրոցում։

Նկարահանվել է այնպիսի ամսագրերում, ինչպիսիք են *[[Vogue]]*, *[[Teen Vogue]]* և *Pop Magazine*։ 2017 թվականին աշխատել է *[[Calvin Klein]]*-ի, Մարկ Ջեյքոբսի, *[[Burberry]]*-ի, Ալեքսանդր Վանի, *[[Coach]]*-ի, *[[Prada]]*-ի, *[[Chanel]]*-ի, *[[Fendi]]*-ի, *[[Moschino]]*-ի, *Saint Laurent*-ի, *[[Alexander McQueen]]*-ի և *[[Versace]]*-ի հետ։ 2018 թվականի փետրվարին հայտնվել է Փարիզի *[[Vogue]]* ամսագրի շապիկին։ Այդ նույն թվականին դարձել է *Versace, Calvin Klein, Marc Jacobs*, Մարկ Ջեյքոբսի *Omega* և *«Daisy»* ընկերությունների դեմքը։ Նույն թվականին եղել է *Chanel* և *[[Valentino]]* պայուսակների դեմքը։

2018 թվականին կայացած *Fashion Awards* մրցանակաբաշխության ժամանակ արժանացել է «Տարվա մոդել» մրցանակի։

2019 թվականին նկարահանվել է Ջոն Էթերլիի «Burnout» երգի տեսահոլովակում։

2020 թվականին դարձել է Լուի Վիտոն գարուն-ամառ գովազդային հավաքածուի դեմքը՝ *Twist bag* անվանումով։

Կատարել է գլխավոր դեր «Ամերիկյան սարսափ պատմություն» հեռուստասերիալի «Երկակի տեսակ» եթերաշրջանում և «Ամերիկյան սարսափ պատմություններ» հեռուստասերիալում։ 2021 թվականին հայտնվել է ամերիկյան *[[Vogue]]* ամսագրի շապիկին։

## Անձնական կյանք
Եռամսյա հարաբերությունների մեջ է եղել ամերիկացի կատակերգու Փիթ Դևիդսոնի հետ։

2020 թվականի օգոստոսից 2021 թվականի նոյեմբերն ընկած ժամանակահատվածում հարաբերությունների մեջ է եղել ավստրալիացի դերասան Ջեյքոբ Էլորդիի հետ։

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Նորաձևության դիզայներներ
Իշտվան Ֆեկետե

**Իշտվան Ֆեկետե** (, ), հունգարացի մանկական գրող։ Ռուս ընթերցողին հայտնի *Փշե ամրոց* մանկական պատմվածքի հեղինակ 1957 թվական, *Յոզեֆ Աթիլայի* մրցանակակիր 1960 թվական, ռուսերեն թարգմանություն Պոդզեմսկայայի կողմից հրատարակված 1973 թվականին։

## Կենսագրություն
thumb|Statue of István Fekete by Ferenc Trischler, 2017 Mosonmagyaróvár
Ֆեկետեին են պատկանում փոքրիկ աղվեսի *Վուկի* արկածների մասին պատմվածքները, որոնց հիման վրա նկարահանվել է լիամետրաժ Վուկ մուլտֆիլմը (1981 թվական)։ *Ռեպեյկա* մանկական պատմվածքի հեղինակ (ռուսերեն թարգմանություն 1975 թվական)։ Պատմության գործողությունները տեղի են ունենում Հունգարիայի տափաստանային տարածքներում, իր հանգիստ գավառական քաղաքներում և գյուղերում։ Պատմության հերոսներն էին հովիվ Մատեն և Յանչին, կռվարար, բայց բարի Մարիշկան, *զայրացած* բժիշկը, շրջիկ կրկեսի արտիստներ և շատ ու շատ տարբեր մարդիկ։ Բայց պատմության գլխավոր հերոսը՝ ուրախ և խելացի շնիկ Ռեպեյկն էր, ով ունեցել է ամենահետաքրքիր արկածները։

Ֆեկետեն *Բվի պատմությունը* և *Քելե* պատմվածքների հեղինակն էր։ Նա Յոկայի հետ միասին համարվում է հունգարացի ամենաընթերցվող արձակագիրներից մեկը։ Նրա գրքերի ընդհանուր տպաքանակը 20-րդ դարում (2002 թվականի դրությամբ) կազմել է 8,7 միլիոն օրինակ։ Այն թարգմանվել է 12 երկրներում 10 լեզուներով։

## Ծանոթագրություններ

## Արտաքին հղումներ
* 
* 
* 

Կատեգորիա:20-րդ դարի գրողներ
Կատեգորիա:Բնօրինակում անաղբյուր հոդվածներ
Կատեգորիա:Հունգարացի գրողներ
Կատեգորիա:Հունգարացի մանկագիրներ
Կատեգորիա:Հունգարացի սցենարիստներ